ESPON - Európska monitorovacia sieť pre územný rozvoj a súdržnosť – všeobecne

European Observation Network for Territorial Development and Cohesion

Program vznikol v roku 2007 s rozpočtom 47 mil. EUR pre obdobie 2007-2013 bol financovaný vo výške 75% z prostriedkov Európskeho fondu regionálneho rozvoja (ERDF) v rámci rozpočtu pre európsku územnú spoluprácu. Zvyšok bol financovaný 31 štátmi zapojenými do programu – 27 štátov EU + Island, Lichtenšteinsko, Nórsko a Švajčiarsko. Programu predchádzal projekt ESPON 2006.

Cieľ programu:

Podporiť rozvoj politík vo vzťahu k územnej súdržnosti a harmonickému rozvoju európskeho územia tým, že 1. poskytuje porovnateľné informácie, podklady, analýzy a scenáre územnej dynamiky a 2. identifikovaním územných zdrojov a potenciálu pre rozvoj regiónov a väčších územných celkov prispievaním k európskej konkurencieschopnosti, územnej spolupráce a udržateľného a vyváženého rozvoja.

Priority programu:

1. Aplikovaný výskum zameraný na územný rozvoj, konkurencieschopnosť a súdržnosť

2. Cielená analýza spotrebiteľského dopytu

3. Vedecká platforma a nástroje

4. Kapitalizácia, vlastníctvo a účasť

5. Technická pomoc, analytická podpora a komunikácia

Za obdobie fungovania programu vznikla obsiahla databáza údajov napríklad o ekonomickej aktivite, demografii za jednotlivé štáty, ktorá je k dispozícii vo forme mapovej aplikácie alebo podrobných databázových aplikácií, ktoré umožňujú komparáciu údajov na danom území.

Oprávnený žiadateľ:

vládami členských štátov, resp. štátov zapojených do ESPON, poverené a schválené inštitúcie

obdobie 2014 - 2020

Cieľom programu ESPON 2021 bude prostredníctvom výskumu prehlbovať dôkaz a poznatky o európskej územnej štruktúre, trendoch a perspektívach a zabezpečovať plynulú, efektívnu, cielenú a integrovanú implementáciu politiky súdržnosti a sektorových politík, ktoré zahŕňajú územný rozmer. Program ESPON 2021 bude zameraný na aktivity v rámci 5 priorít na úrovni programu, zohľadňujúc programovú stratégiu a definované ciele. Synergiu s ostatnými programami EÚS bude program ESPON uskutočňovať prostredníctvom podpory pri navrhovaní a implementácii hlavných programov a tiež podnecovaním záujmu a poukazovaním na jeho dôležitosť pri rozvoji programov spolupráce.

viac informácií:

<http://www.espon.eu/main/Menu_Programme/>

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licenčná_dohoda_na_verejne_sprístupnené_diela_MEDIA_COELI_®.html)

Váš konzultant: